b'\n_START_ARTICLE_\nRaseini\xc5\xb3 rajono savivaldyb\xc4\x97s taryba 1995\xe2\x80\x931997 m.\n_START_SECTION_\nTeisinis pagrindas\n_START_PARAGRAPH_\nRinkimai \xc4\xafvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos \xc4\xafstatymu ir nauju 1994 m. liepos 7 d. savivaldybi\xc5\xb3 taryb\xc5\xb3 rinkim\xc5\xb3 \xc4\xafstatymu. Be to, 1994 m. liepos 19 d. priimtas Lietuvos Respublikos teritorijos administracini\xc5\xb3 vienet\xc5\xb3 ir j\xc5\xb3 rib\xc5\xb3 \xc4\xafstatymas._NEWLINE_Lietuvos Respublikos administraciniais vienetais tapo apskritys ir savivaldyb\xc4\x97s, gyvenamosios vietov\xc4\x97s suskirstytos \xc4\xaf miesto ir kaimo gyvenam\xc4\x85sias vietoves. Panaikintos savivaldybi\xc5\xb3 pakopos, miesto gyvenamosioms vietov\xc4\x97ms priskirti miestai, kaimo gyvenamosioms vietov\xc4\x97ms \xe2\x80\x93 miesteliai ir kaimai. Savivaldyb\xc4\x97 sudaroma i\xc5\xa1 gyvenam\xc5\xb3j\xc5\xb3 vietovi\xc5\xb3. Jos teritorija gali b\xc5\xabti skirstoma \xc4\xaf seni\xc5\xabnij\xc5\xb3 aptarnaujamas teritorijas. Iki 25 suma\xc5\xbeintas Raseini\xc5\xb3 rajono savivaldyb\xc4\x97s tarybos nari\xc5\xb3 skai\xc4\x8dius, meras tapo ir atstovaujamosios, ir vykdomosios vald\xc5\xbeios galva.\n_START_SECTION_\nVeikla\n_START_PARAGRAPH_\nRajono meru i\xc5\xa1rinktas Jonas \xc5\xbdukauskas, jo pavaduotoju Alfonsas Maciukevi\xc4\x8dius. Savivaldyb\xc4\x97s administratoriumi paskirtas Pranas Gedminas.'